**394/2015.(X.22.) Kgy. sz. határozat**

1. A Közgyűlés a gáz csatlakozó vezetékek és felhasználói berendezések műszaki-biztonsági felülvizsgálatáról szóló 19/2012. (VII. 20.) NGM rendelet szerinti gázfelülvizsgálatokkal kapcsolatos problémákkal összefüggésben beérkező egyedi bejelentések megvizsgálására és intézkedési javaslat megtételére, az SZMSZ 50. §-a alapján 2016. december 31. napjáig létrehoz egy 5 főből álló ad hoc bizottságot, amely az alábbi tagokból áll:

a) Kántás Zoltán (elnök, városi képviselő)

b) Rettegi Attila (városi képviselő)

c) Kelemen Krisztián (városi képviselő)

d) Szijártó Győző

e) Kolman Gabriella

2. A Közgyűlés úgy határozott, hogy a szombathelyi lakásszövetkezetek elnökei a bizottság ülésén tanácskozási joggal jogosultak részt venni.

3. A Közgyűlés felkéri az ad hoc bizottság elnökét, hogy a bizottság működésének ügyrendjét dolgozza ki, és terjessze az ad hoc bizottság elé elfogadásra. Az ad hoc bizottság feladatának elvégzése után munkájáról köteles a Közgyűlésnek írásban beszámolni.

4. A Közgyűlés felkéri a polgármestert, hogy az ad hoc bizottság javaslatai alapján az önkormányzat feladat- és hatáskörébe tartozó esetekben tegye meg a szükséges intézkedéseket. Amennyiben a bejelentések vizsgálata során bizottsági vagy közgyűlési döntés válik szükségessé, felkéri a polgármestert, hogy az arra vonatkozó indítványt terjessze a bizottság vagy a Közgyűlés elé.

5. A Közgyűlés felkéri a polgármestert, hogy a társasházak közös képviselőit illetve a lakásszövetkezetek elnökeit a fenti döntésről tájékoztassa.

**Felelősök:** Dr. Puskás Tivadar polgármester

Illés Károly alpolgármester

Dr. Károlyi Ákos jegyző

(A végrehajtásért:

Lakézi Gábor, a Városüzemeltetési Osztály vezetője)

**Határidő:** 1-2. azonnal

3. az ügyrend elfogadására: 2015. november 15.; a Közgyűlésnek történő beszámolóra: 2017. februári Közgyűlés

4. folyamatos

5. 2015. november 5.